Ritratt: Partit Nazzjonalista .td_uid_2_60a40b726922d_rand.td-a-rec-img{text-align:left}.td_uid_2_60a40b726922d_rand.td-a-rec-img img{margin:0 auto 0 0} Il-Kap tal-Partit Nazzjonalista Bernard Grech stqarr li Malta għandha bżonn bidla fl-ekonomija tagħha, u qal li l-mudell ekonomiku tal-Partit Nazzjonalista se jiffaċilita l-investiment lokali kif ukoll barrani. Dan ħabbru waqt żjara li għamel lill-Kamra tal-Kummerċ f'laqgħa mal-mexxejja l-ġodda li se jmexxu din l-entità sal-2023. Dr Grech irrimarka li Malta għandha bżonn ekonomija mibnija fuq viżjoni fit-tul. Saħaq li Gvern immexxi minnu se jagħti prijorità lil programm ta' investiment li jqajjem investiment lokali. Permezz ta' din il-bidla, spjega Grech, jinħolqu aktar impjiegi, jingħataw pagi aħjar, filwaqt li l-imprendituri u ż-żgħażagħ jimirħu aktar f'xogħolhom. Dr Grech qal ukoll li Malta għandha bżonn setturi li jagħmlu ġieħ lill-pajjiż u mhux li jtappnulha r-reputazzjoni. Proposti oħra tal-PN dwar l-ekonomija Aktar kmieni din il-ġimgħa l-Partit Nazzjonalista ħareġ b'numru ta' rakkomandazzjonijiet għal titjib fl-ekonomija permezz ta' produzzjoni industrijali. B'referenza għar-rapport tal-Eurostat li Malta hi waħda miż-żewġ pajjiżi fiż-Żona Ewro li rreġistraw l-ikbar tnaqqis fil-produzzjoni industrijali, il-PN kien qal li l-Gvern għandu jara aktar il-bżonn ta' aktar għajnuna lill-industrija Maltija. Il-PN b'4 proposti biex tiżdied il-produzzjoni industrijali Il-Partit Nazzjonalista qal ukoll li jekk il-Gvern ma jippubblikax il-Pjan għall-Irkupru Ekonomiku jkun qed jipperikola l-impjiegi fl-industrija. .td_uid_3_60a40b726952b_rand.td-a-rec-img{text-align:left}.td_uid_3_60a40b726952b_rand.td-a-rec-img img{margin:0 auto 0 0}